ไฟแแนนซ์ทูเดย์
โดย...ใจฮิน
19 ต.ค. 2559

โดย...ใจฮิน
สมชัย สัจจพงษ์ ปลัดกระทรวงการคลัง ออกมาส่งสัญญาณการปรับประมาณการเศรษฐกิจใหม่ของกระทรวงการคลังสิ้นเดือนนี้ว่า เศรษฐกิจจะขยายตัวได้มากกว่า 3.3% ที่คาดการณ์ไว้เดิม ส่วนเศรษฐกิจไทยปีหน้าก็จะขยายตัวได้มากกว่าปี 2559 เนื่องจากการลงทุนโครงการขนาดใหญ่ของรัฐบาลมีจำนวนมากที่จะเริ่มก่อสร้างกันอย่างเต็มตัว
กุลิศ สมบัติศิริ อธิบดีกรมศุลกากร ดำเนินการจริงจังกับ “สินค้าละเมิดทรัพย์สินทางปัญญา” โดยที่ผ่านมาได้ทำลายของกลางมูลค่าของกลาง 232 ล้านบาท เพื่อไม่ให้สามารถนำไปใช้ได้ต่อไป ด้านการเก็บภาษีก็มีการเร่งประสิทธิภาพเต็มสูบ
กฤษฎา จีนะวิจารณะ ผู้อำนวยการสำนักงานเศรษฐกิจการคลัง (สศค.) เดินสายประชาสัมพันธ์ให้เจ้าหนี้นอกระบบเข้ามาจดทะเบียนตั้ง พิโค ไฟแนนซ์ เพื่อแก้ปัญหาหนี้นอกระบบตามนโยบายเร่งด่วนของรัฐบาล ขณะเดียวกันก็เดินสายประชาสัมพันธ์กระตุ้นการลงทุนภาคเอกชน ที่ลงทุนปีนี้ได้ลดหย่อนภาษี 2 เท่า ซึ่งจะสิ้นสุดในปีนี้เท่านั้น และไม่มีการต่อมาตรการนี้ออกไปอย่างแน่นอน ดังนั้นจึงเป็นโอกาสทองโค้งสุดท้ายของผู้ประกอบการ